ΓΡΑΠΤΗ ΕΡΩΤΗΣΗ P-0123/03

υποβολή: Bernd Lange (PSE) προς την Επιτροπή

(21 Ιανουαρίου 2003)

Θέμα: Εκκρεμούσες προτάσεις της Επιτροπής σχετικά με την οδηγία 1999/96/ΕΚ

Στις 16.2.2000 δημοσιεύθηκε στην Επίσημη Εφημερίδα η οδηγία 1999/96/ΕΚ(1) του Ευρωπαϊκού Κοινοβουλίου και του Συμβουλίου της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα και σχετικά με την τροποποίηση της οδηγίας 88/77/ΕΟΚ(2).

Ορισμένες λεπτομέρειες που εντάσσονται στο στάδιο EURO IV, όπως η καθιέρωση ενσωματωμένων στα οχήματα συστημάτων διάγνωσης, καθώς και επιθεώρηση των εν κυκλοφορία οχημάτων και η διάρκεια ζωής τους, έπρεπε να έχουν διευκρινισθεί περαιτέρω έως τις 31.12.2000. Ωστόσο, δεν έχουν έως τώραποβληθεί σχετικές προτάσεις της Επιτροπής.

Δεδομένου ότι το στάδιο EURO IV πρόκειται να τεθεί σε ισχύ την 1η Οκτωβρίου 2005 ο χρόνος που απομένει είναι ιδιαίτερα περιορισμένος.

Για ποιο λόγο δεν έχει ακόμηποβληθεί σχετική πρόταση της Επιτροπής·

Τι περαιτέρω τακτικά σκοπεύει να ακολουθήσει η Επιτροπή σχετικά με το ζήτημα αυτό·

Πως θα διασφαλίσει η Επιτροπή την έναρξη ισχύος του σταδίου EURO IV την προβλεπόμενη προθεσμία, δηλαδή την 1η Οκτωβρίου 2005·

(1) ΕΕ L 44 της 16.2.2000, σελ. 1.

(2) ΕΕ L 36 της 9.2.1988, σελ. 33.

Απάντηση του κ. Liikanen εξ ονόματος της Επιτροπής

(12 Φεβρουαρίου 2003)

Η πρόταση για την εφαρμογή του επόμενου σταδίου απαιτήσεων σχετικά με το Euro IV σε βαρέα επαγγελματικά οχήματα και κινητήρες θα εξεταστεί σύντομα από την Επιτροπή. Η εν λόγω πρόταση προς το Ευρωπαϊκό Κοινοβούλιο και το Συμβούλιο συντάσσεται με νέο τρόπο και είναι κοινώς γνωστή ως προσέγγιση πολλαπλών επιπέδων.

Η πρόταση που βρίσκεται τώραπό επεξεργασία θα είναι η πρώτη στον τομέα της νομοθεσίας οχημάτων με κύριο στόχο τη βελτίωση της αποτελεσματικότητας της διαδικασίας λήψης αποφάσεων μέσω απλούστευσης της νομοθεσίας. Κατά συνέπεια, η πρόταση θα απαιτεί από τους νομοθέτες να λαμβάνουνπόψη τους μόνο τα ουσιώδη στοιχεία της νομοθεσίας (πχ. οριακές τιμές και άλλα στοιχεία καθαρά πολιτικής φύσεως) σύμφωνα με το άρθρο 95 της Συνθήκης ΕΚ, ενώ τα μέτρα εφαρμογής (δηλ. τα τεχνικά παραρτήματα), απαραίτητα για την εφαρμογή των θεμελειωδών στοιχείων, θα εγκριθούν με οδηγία της Επιτροπής βάσει της εκχώρησης εκτελεστικής εξουσίας στην Επιτροπή. Η εκχώρηση αυτή πραγματοποιείται προς το παρόν με την αναδιατύπωση της οδηγίας-πλαισίου για την έγκριση τύπου (οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(1)).

Κατά την προετοιμασία των εν λόγω προδιαγραφών σχετικά με το Euro IV, η Επιτροπή αποφάσισε επίσης να καταστήσει πιο ευανάγνωστη την οδηγία 88/77/ΕΟΚ του Συμβουλίου της 3ης Δεκεμβρίου 1987 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα, μέσω της ανασύνταξής της. Συνεπώς, ταπάρχοντα παραρτήματα της οδηγίας 88/77/ΕΟΚ και οι απαραίτητες τροποποιήσεις για την εισαγωγή νέων θεμελιωδών στοιχείων ανασυντάσσονται σύμφωνα με τη Διοργανική Συμφωνία της 28ης Νοεμβρίου 2001 μεταξύ του Κοινοβουλίου, του Συμβουλίου και της Επιτροπής, για μια πλέον συστηματοποιημένη χρήση της τεχνικής της αναδιατύπωσης των νομικών πράξεων(2). Ωστόσο, τα μέσα και οι διαδικασίες, που είναι απαραίτητα για την ανασύνταξη νομοθετικών πράξεων άρχισαν προσφάτως να γίνονται λειτουργικά. Ως εκ τούτου, οι καθυστερήσεις ήταν αναπόφευκτες.

Οι τεχνικές προδιαγραφές σχετικά με τα ενσωματωμένα συστήματα διάγνωσης (OBD), την ανθεκτικότητα, τον έλεγχο της εν χρήσει συμμόρφωσης, τα καύσιμα αναφοράς κατά τις δοκιμές και την ακρίβεια και επαναληπτικότητα των συστημάτων δειγματοληψίας και μέτρησης για εκπομπές σωματιδιακών ρύπων βρίσκονταιπό επεξεργασία. Έχουν αποτελέσει θέμα συζήτησης και ανάπτυξης με τα διάφορα ενδιαφερόμενα μέρη, ιδίως με τη βιομηχανία βαρέων φορτηγών οχημάτων και κινητήρων.

Η Επιτροπή θα προτείνει τα νέα αυτά μέτρα να τεθούν σε εφαρμογή βάσει των ημερομηνιών της οδηγίας 1999/96/ΕΚ του Ευρωπαϊκού Κοινοβουλίου και του Συμβουλίου της 13ης Δεκεμβρίου 1999, δηλ. από 1ης Οκτωβρίου 2005 για νέους τύπους κινητήρων και οχημάτων και από 1ης Οκτωβρίου 2006 για όλους τους τύπους κινητήρων και οχημάτων. Στόχος της Επιτροπής είναι να τηρηθούν οι ημερομηνίες που ορίζει η οδηγία 1999/96/ΕΚ για την εφαρμογή των νέων αυτών μέτρων και, κατά συνέπεια, πιστεύει ότι η διαδικασία συναπόφασης μπορεί να διεξαχθεί χωρίς χρονοτριβή για την επίτευξη των εν λόγω στόχων.

(1) ΕΕ L 42 της 23.2.1970.

(2) ΕΕ C 77 της 28.3.2002.